На основу члана 22. Закона о удружењима (“Сл. Гласник РС“ бр. 51/2009, 99/2011-др. закони и 44/2018 - др. закони) Скупштина Удружења малих акционара Јат Airways-a а.д./Air Serbia а.д. на седници одржаној дана 23. 04. 2024. усвојила је:

СТАТУТ

Удружења малих акционара ЈАТ АIRWAYS-а а.д. / АIR SERBIA а.д.

Члан 1.

Удружење малих акционара Акционарског друштва за ваздушни саобраћај ЈАТ AIRWAYS-а а.д. / АIR SERBIA а.д. ( у даљем тексту Удружење ) је добровољно, невладино и непрофитно удружење, у области акционарства у ваздушном саобраћају основано на неодређено време ради остваривања циљева својих чланова, који нису забрањени Уставом или законом, а дефинисани су овим Статутом.

Члан 2.

Циљеви Удружења су:

- заштита права запослених, бивших запослених и пензионера ЈАТ-а и власника акција ЈАТ АIRWAYS -а и АIR SERBIA;

- јединствен и организован наступ у остваривању и заштити стечених права по основу рада малих акционара;

- обезбеђивање пуне информисаности свих малих акционара Удружења путем средстава јавног иформисања.

- Пружање свих врста помоћи малим акционарима и члановима њихових породица у циљу остваривања и заштите њихових права по овом основу, а у у оквиру реалних могућности Удружења.

Члан 3.

Назив Удружење је; Удружење малих акционара ЈАТ АIRWAS-а а.д. / АIR SERBIA а.д. Удружење има седиште у Београду, улица Узун Миркова 4/1. Удружење остварује своју активност на територији Републике Србије. Удружење има статус правног лица.

Члан 4.

Удружење има печат.

Текст на печату исписан је на српском језику на ћириличном писму, осим назива предузећа ЈАТ АIRWAS-а а.д. / АIR SERBIA а.д који ће бити написан латиничним писмом.

Печат Удружења је округлог облика, величине 40 милиметара.

Унутар печата је кружни натпис: „Удружење малих акционара ЈАТ АIRWAS-а а.д. / АIR SERBIA а.д

Средином печата је исписано име града- Београд.

Члан 5.

Члан Удружења може бити бивши запослени у ЈАТ-у, односно ЈАТ АIRWAS-а а.д. и пензионери ЈАТ-а, који прихватају циљеве и Статут Удружења, као и свако лице запослено у АIR SERBIA а.д,

Пријава за учлањење подноси се Управном одбору Удружења.

Члан 6.

Одлуку о пријему у чланство доноси Управни одбор и о томе без одлагања обавештава подносиоца пријаве.

Члан може иступити из чланства давањем писане изјаве о иступању. Чланство у Удружењу може престати због дуже неактивности члана, неплаћања чланарине, непоштовања одредаба овог Статута или нарушавања угледа У дружења.

Одлуку о престанку чланства доноси Управни одбор на образложени предлог подносиоца иницијативе.

Члану се мора омогућити да се изјасни о разлозима због којих је поднет предлог за доношење одлуке о престанку његовог чланства у Удружењу.

Члан 7.

Члан Удружења има право да:

1. равноправно са другим члановима учествује у остваривању циљева Удружења;

2. непосредно учествује у одлучивању на Скупштини, као и преко органа Удружења;

3. бира и буде биран у органе Удружења;

4. буде благовремено и потпуно информисан о раду и активностима Удружења.

Члан Удружења је дужан да:

1. активно доприноси остваривањуциљева Удружења;

2. учествује у активностима Удружења

3. плаћа чланарину

4. обавља друге послове које му повери Управни одбор.

Члан 8.

Органи Удружења су Скупштина, Управни одбор и Надзорни одбор.

Члан 9.

Скупштина је највиши орган Удружења и њу чине сви чланови Удружења. Скупштина се редовно састаје најмање једном годишње.

Седницу Скупштине сазива председник Управног одбора писаним обавештењем о месту и времену одржавања Скупштине и предлогу дневног реда. Седницом председава лице које буде јавним гласањем изабрано на почетку седнице.

Ванредна седница Скупштине може се заказати на образложени предлог Управног одбора, као и на иницијативу најмање једне.трећине чланова. Иницијатива се подноси Управном одбору у писаној форми и у њој се морају навести питања чије се разматрање предлаже.

Ванредна седница Скупштине мора се одржати најкасније у року од 30 дана од дана подношења захтева за њено одржавање.

Скупштина:

- доноси план и програм рада;

- усваја Статут, као и измене и допуне Статута;

- усваја друге опште акте Удружења;

- бира и разрешава чланове Управног одбора;

- разматра и усваја, најмање једном годишње, извештај Управног одбора;

- разматра и усваја извештај Надзорног одбора;

- одлучује о статусним променама и престанку рада Удружења.

- oдлучује и о другим питањима, сходно Закону и Статуту Удружења.

Скупштина пуноправно одлучује ако је присутна најмање једна трећина чланова.

Скупштина одлучује већином гласова присутних чланова.

Уколико седници Скупштине не присуствује потребна већина чланова, она се одлаже,за један сат. Уколико се и после одлагања седнице не постигне кворум, Скупштина пуноправно одлучује са присутним члановима.

Члан 10.

Управни одбор је извршни орган Удружења који се стара о спровођењу циљева Удружења, који су утврђени овим Статутом.

Управни одбор има 7 чланова, које бира и опозива Скупштина.

Мандат чланова Управног одбора траје четири године и могу се поново бирати на исту функцију.

Управни одбор бира из реда својих чланова председника и заменика председника.

Члан 11.

Председник Управног одбора заступа Удружење у правном промету и има права и дужности финансијског налогодавца.

Заменик председника Управног одбора је овлашћен да у одсуству председника Управног одбора заступа Удружење и подписује сва финансијска документа у име Удружења.

Члан 12.

Управни одбор:

- руководи радом Удружења између две седнице Скупштине и доноси одлуке ради остваривања циљева Удружења;

- организује редовно обављање активности Удружења;

- поверава посебне послове појединим члановима;

- доноси финансијске одлуке;

- одлучује о висини годишње чланарине за чланове Удружења;

- одлучује о покретању поступка за измене и допуне Статута, сопственом иницијативом или на предлог најмање пет чланова Удружења и припрема предлог измена и допуна Статута који подноси Скупштини на усвајање;

- одлучује о покретању поступка за накнаду штете у случајевима из члана 25 Закона о удружењима и по потреби, одређује посебног заступника Удружења за тај поступак;

- одлучује и о другим питања ако одлуке нису у супротности са законом или одредбама овог Статута, али су од значаја ради остваривања циљева Удружења.

Управни одбор пуноважно одлучује ако је присутно најмање четири члана, а одлуке доноси већино.м гласова присутних, или у ванредним ситуацијама путем SMS-а или Е-Mail-а.

Члан 13.

Надзорни одбор контролише финансијско пословање Удружења и о уоченим неправилностима, без одлагања, обавештава Управни одбор. Надзорни одбор има три члана које бира Скупштина.

Мандат чланова Надзорног одбора траје четири године и могу бити поново бирани.

Надзорни одбор подноси извештај на свакој Скупштини.

Члан 14.

Рад Удружења је јаван.

Управни одбор се стара о редовном обавештавању чланства и јавности о раду и активностима Удружења, непосредно или путем интерних публикација, односно путем саопштења за јавност или на други примерени начин.

Члан 15.

Ради остварења својих циљева, Удружење успоставља контакте и сарађује са другим удружењима и организацијама у земљи.

У оквиру сарадње са субјектима из предходног става, Удружење може да посебним уговором регулише колективно приступање тих субјеката у чланство Удружења.

Члан 16.

Удружење прибавља средства од чланарине, добровољних прилога, донација и поклона, финансијских субвенција и на други законом дозвољен начин, укључујући и средства преузета од Асоцијације малих деоничара ЈАТ-а чији је правни следбеник.

Члан 17

Удружење престаје са радом одлуком Скупштине, уз двотрећинску већину, када престану услови за остваривање циљева Удружења, као и у другим случајевима предвиђеним законом.

О престанку рада Удружења председник Управног одбора обавештава Регистратора ради брисања из Регистра.

Члан 18.

У случају престанка рада Удружења малих акционара ЈАТ АIRWAYS-а.д/ АIR SRBIA а.д. из било којих разлога, средства (имовина ) Удружења малих акционара ЈАТ АIRWAYS-а.д./АIR SERBIA а.д ( у даљем тексту Удружење) након подмирења судских, законских и других обавеза насталих радом Удружења, на предлог Управног одбора Удружења, могу бити употребљена за:

- Подстицај за рад ваздухопловним удружењима и клубовима

- Финансијску помоћ Аероклубу „Наша крила“

- Једнократну новчану помоћ најуспешнијим студентима ваздухопловства

- Формирање меморијалне собе ЈАТ AIRWAYS-a у оквиру Музеја ваздухопловства, Аероклуба или неке друге ваздухопловне организације или удружења

- Новчану помоћ ауторима књига или издавачима за књиге које имају за предмет ЈАТ АIRWAYS а.д.

- Помоћ хуманитарним организацијама или појединцима уз коришћење назива ЈАТ АIRWAYS или Удружење малих акционара ЈАТ AIRWAYS а.д.

- Одржавање свечане седнице Удружења малих акционара ЈАТ АIRWAYS-а.д/АIR SERBIA а.д поводом престанка рада Удружења.

Одлуку о распологању средствима Удружења, на предлог Управног одбора, доноси Скупштина Удружења.

Члан 19.

На сва питања која нису регулисана овим Статутом, непосредно ће се примењивати одредбе Закона о удружењима.

Члан 20.

Тумачење одредаба овог Статута даје Управни одбор Удружења.

Председавајући седницом

Скупштине Удружења

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Оливера Ђукановић

Председник

Управног одбора Удружења

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Миодраг Васиљевић